Մեծի Տանն Կիլիկիոյ Տ.Տ. Արամ Ա. Կաթողիկոսը վերջերս հիւրընկալեց Ղպտի եկեղեցւոյ Թաւատրոս Բ. Պատրիարքը եւ Ասորի եկեղեցւոյ Աֆրամ Բ. Պատրիարքը։ Դաւանակից երկու քոյր եկեղեցիներու պատրիարքներուն կ՚ընկերանային բարձրաստիճան հոգեւորականներ։ Արամ Ա. Կաթողիկոս զանոնք հիւրընկալեց Մեծի Տանն Կիլիկիոյ Կաթողիկոսութեան Պիքֆայայի Ս. Աստուածածին վանքին մէջ։ Կիլիկեան Աթոռի գահակալին ալ կողքին էին բարձրաստիճան հոգեւորականներ։